Eelnõu

**NARVA LINNAVALITSUS**

**KORRALDUS**

Narva ...10.2023 nr…..

**Kasutusloa andmine (Linda tn 20, Linda tn 10)**

1. **ASJAOLUD JA MENETLUSE KÄIK**

Ehitisregistri keskkonda laekus kasutusloa taotlus Linda tn 20, Linda tn 10 krundile püstitatud LPG gaasipaigaldise ning maa-aluse lpg torustiku kohta.

|  |  |
| --- | --- |
| Kasutusloa taotlus, menetlus | 29.06.2023. a taotlus nr 2311371/08159, menetlus nr 374693 |
| Ehitise asukoht, katastritunnus | Linda tn 20, 51101:006:0201  Linda tn 10, 51101:006:0191 |
| Ehitisregistri kood, nimetus,  kasutamise otstarve | 291673337, LPG gaasipaigaldis, 22112 küttegaasi B ja C kategooria jaotustorustik, üle rõhuga üle 0,1 kuni 16 bar, 22117 küttegaasihoidla  221423997, maa-alune lpg torustik, 22111 küttegaasi A kategooria jaotustorustik, ülerõhuga kuni 0,1 bar, 22112 küttegaasi B ja C kategooria jaotustorustik, ülerõhuga üle 0,1 kuni 16 bar |
| Ehitusluba, menetlus,  korraldus | 12.05.2023. a ehitusluba nr 2312271/03773, menetlus nr 342057,  Narva Linnavalitsuse 10.05.2023. a korraldus nr 330-k |
| Ehitusloale ja kasutusloale esitatud ehitusprojekt | Vedelgaas OÜ poolt koostatud Fortaco Estonia OÜ vedelgaasipaigaldise tööprojekt nr 369\_TN\_GV, digidoc-boks „369\_TN\_GV\_v04.asice“ |

Ehitusseadustiku § 54 lõike 5 ja 6 alusel olid kaasatud kasutusloa menetlusse kooskõlastamiseks ja arvamuse avaldamiseks erinevad asutused ja isikud: Päästeameti Ida päästekeskus, Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, AS Narva Vesi, OÜ VKG Elektrivõrgud, Telia Eesti AS, AS Gaasivõrk, Linda tn 20 ja Linda tn 10 kinnistu omanik.

05.09.2023. a ja 13.10.2023. a toimus objekti ülevaatus. Ülevaatuse käigus on avastatud, et asfaltkatet ei ole taastatud pärast gaasipaigaldise paigaldamist Linda tn 20 krundile.

Taotleja poolt on 13.10.2023. a esitatud garantiikiri (Narva Linnavalitsuse dokumendihaldussüsteemis kiri nr 4.3-1/6487-2), et *„Fortaco Estonia OÜ gaasipaigaldise kasutusloa menetluse 2311371/08159 asjus garanteerib Vedelgaas OÜ asfaltkatte taastamise maa-aluse vedelgaasimahuti ja gaasitorustiku paigaldamise vahetus läheduses. Kuna territooriumile on kõrvalistel isikutel ligipääs keelatud, gaasipaigaldise ümbruses ei toimu liiklust ja Fortaco Estonia OÜ planeerib korraldada täiendavaid ehitustöid, siis asfaltkatte taastamine teostatakse hiljem“*.

Kuna Linda tn 20 territoorium on kõrvalistele isikutele ja sõidukitele suletud ning gaasipaigaldisega ala ei kasutata mingi transpordi liikumiseks, siis Narva Linnavalitsuse Arhitektuuri- ja Linnaplaneerimise Ameti järelevalve osakond andis oma nõusoleku koos tingimusega: *„Taastada kõvakate Linda tn 20 krundil asuva gaasihoidla ümbruses ning vajadusel paigaldada kaitsepiire maapinna kohal väljaulatuva gaasihoidla väliosa ümber“*.

16. oktoobriks 2023. a kõik kaasatud menetlusosalejad esitasid oma arvamused ja/või kooskõlastused.

AS Gaasivõrk on loobunud kooskõlastamisest põhjusel: *„Ehitust ei ole toimunud AS Gaasivõrk gaasipaigaldise kaitsevööndis. Ehitatud vedelgaasimahuti ei kuulu AS-le Gaasivõrk“*.

Linda tn 20 ja Linda tn 10 kinnistu omanik esitas oma nõusoleku e-posti teel (Narva Linnavalitsuse dokumendihaldussüsteemis kiri nr 4.3-1/6487-1).

Ülejäänud kaasatud isikud esitasid oma kooskõlastused ja nõusolekud ehitisregistri keskkonna kaudu.

Ehitusseadustiku § 54 lõike 2 kohaselt pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Narva Linnavalitsus jättis 10.05.2023. a korraldusega nr 330-k algatamata vedelgaasipaigaldise rajamisega kavandatud tegevuse keskkonnamõju hindamise, kuna kavandatava tegevusega ei kaasne oluline mõju keskkonnale. Dokument on kättesaadavad lingil: <https://dokregister.narva.ee/index.php?page=agendaset&agendaid=30765>.

Tehnoaudit OÜ poolt on tehtud 2 auditit: gaasipaigaldise (vedelgaasimahutist liitumiseni maagaasitorustikuga) kasutusele võtule eelnev audit ning surveseadme kasutusele võtule eelnev audit.

Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitis vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa Linda tn 20, Linda tn 10 krundile püstitatud LPG gaasipaigaldisele ning maa-alusele lpg torustikule.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

3.1. Anda kasutusluba Linda tn 20, Linda tn 10 krundile püstitatud ehitisregistri koodiga 291673337 LPG gaasipaigaldisele ning ehitisregistri koodiga 221423997 maa-alusele lpg torustikule, mis on ehitatud Vedelgaas OÜ (12243788) poolt koostatud Fortaco Estonia OÜ vedelgaasipaigaldise tööprojekti nr 369\_TN\_GV alusel (digidoc-boks „369\_TN\_GV\_v04.asice“).

3.2. Kohustada 31. maiks 2024. a ehitise omanikku täitma käesoleva korralduse punktis 1 toodud Narva Linnavalitsuse Arhitektuuri- ja Linnaplaneerimise Ameti tingimust.

1. **RAKENDUSSÄTTED**

4.1. Käesolev korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots

Linnapea Üllar Kaljuste

Linnasekretär